ས་སུ་སྣང་བས་
-19-

རྒྱལ་ཚབ་རྗེའི་གསུང་འབུམ།
སྣང་ཡུལ་ལ་འཁྲུལ་བར་འགྱུར་རོ། །དེས་རྟེན་འབྲེལ་གྱི་དོན་དམ་པའི་འདུག་
ལུགས་མངོན་སུམ་དུ་མཐོང་བའི་ཚེ་བདེན་སྣང་ལྡོག་དགོས་པ་ཡང་། བདེན་
པ་རྟེན་འབྲེལ་ལ་མི་སྲིད་ཅིང་། དེའི་འདུག་ལུགས་འཁྲུལ་མེད་དུ་མཐོང་བས་
ཡིན་ནོ། །དེ་བཞིན་དུ་རྟེན་འབྱུང་རྣམས་རང་བཞིན་གྱིས་དབེན་པའི་བྱ་བ་
བྱེད་པར་གནས་ལ། དེའི་འདུག་ལུགས་འཁྲུལ་མེད་དུ་མཐོང་བའི་ཚེ་ན་ཡང་
བདེན་པར་སྣང་ན། མེད་པ་གསལ་སྣང་དུ་འགྱུར་བས། བདེན་སྣང་གིས་སྟོང་
བཞིན་དུ་མངོན་སུམ་གྱིས་རྟོགས་པ་ཡིན་ནོ། །ཡང་ན་འདི་ལྟར་ཤེས་པར་བྱ་
སྟེ། མངོན་ཤེས་ཅན་གྱིས་ཚད་ནད་ཅན་ལ་བལྟས་པའི་ཚེ། ཚད་ནད་ཅན་
ལ་ཡུལ་ལོག་པར་སྣང་བ་མངོན་སུམ་དུ་མཐོང་ཡང་། འཁྲུལ་པར་མི་འགྱུར་ཏེ།
རང་གི་བློའི་སྐྱོན་གྱི་དབང་གིས་ལོག་པ་སྣང་བ་མིན་པའི་ཕྱིར། དེ་བཞིན་དུ་
བདེན་སྣང་མཐའ་དག་ཇི་སྙེད་པ་མཁྱེན་པའི་ཡེ་ཤེས་ཀྱིས་རྟོགས་ཀྱང་།
འཁྲུལ་( ༡༣ན) པར་མི་འགྱུར་ཏེ། ནང་གི་བློའི་སྐྱོན་གྱི་དབང་གིས་བདེན་པ་མི་
སྣང་བའི་ཕྱིར་རོ། །ད་ནི་དེ་དག་གི་ཞར་ལ་དྲང་དོན་དང་། ངེས་དོན་གྱི་རྣམ་
དབྱེ་ཤེས་པར་བྱ་སྟེ། དེ་ལ་ཡང་། སེམས་ཙམ་པ་རྣམས་ཀྱིས་མདོ་གང་ལ་
བརྟེན་ནས་དྲང་ངེས་ཇི་ལྟར་འབྱེད་པ་དང་།
དབུ་མ་པ་རྣམས་ཀྱིས་མདོ་
གང་ལ་བརྟེན་ནས་དྲང་ངེས་ཇི་ལྟར་འབྱེད་པའི་ཚུལ་གཉིས་ཀྱིས་ཤེས་པར་་་་
བྱའོ། །དང་པོ། མདོ་དགོངས་འགྲེལ་གྱི་རྗེས་སུ་འབྲངས་པ་ཡིན་ཏེ། བྱང་ཆུབ་
སེམས་དཔའ་བཅུས། དྲི་བ་བཅུ་ཞུས་པའི་ལན་དུ་དགོངས་འགྲེལ་གསུངས་པ་
ཡིན་ལ། དེའི་ནང་ནས་བྱང་ཆུབ་སེམས་དཔའ་དོན་དམ་ཡང་དག་འཕགས་
ཀྱིས་དྲང་ངེས་ཞུས་པའི་དྲི་ལན་གྱི་དོན་རྣམ་པར་གཏན་ལ་དབབ་པ་བསྡུས་་
པར་གསུངས་པའི་དོན་ཅུང་ཟད་བཤད་ན།
བྱང་ཆུབ་སེམས་དཔས་དྲི་བ་
ཞུས་པ་དང་། སྟོན་པས་ལན་གསུངས་པ་དང་ལན་གྱི་དོན་ཞུས་པ་དང་། དེས་
དྲང་ངེས་ཀྱི་དོན་ཇི་ལྟར་གྲུབ་པའི་ཚུལ་ལོ། །དང་པོ་ནི། བཅོམ་ལྡན་འདས་
-20-

རྩ་བ་ཤེས་རབ་ཀྱི་དཀའ་གནས་ཆེན་པོ་བརྒྱད་ཀྱི་བཤད་པ།
ཀྱིས་ཕུང་སོགས་ཆོས་ཐམས་ཅད།
རང་གི་མཚན་ཉིད་ཀྱིས་གྲུབ་པར་ཡང་
བཀའ་དང་པོ་སོགས་སུ་གསུངས་ལ། ཡང་ཤེར་ཕྱིན་གྱི་མདོར། ཆོས་ཐམས་
ཅད་ངོ་བོ་ཉིད་ཀྱིས་མ་མཆིས་པ། མ་སྐྱེས་པ། མ་འགགས་པ། གཟོད་མ་ནས་
ཞི་བ། རང་བཞིན་གྱིས་མྱ་ངན་ལས་འདས་པ་ཞེས་ཀྱང་གསུངས་ན། ངོ་བོ་
ཉིད་མེད་པ་སོགས་གསུངས་པའི་དགོངས་གཞི་དང་།
དགོས་པ་གང་ཡིན་
ཞེས་ཞུས་པའོ། །ངོ་བོ་ཉིད་མེད་པའི་ཚུལ་གསུངས་པ་ན། རང་གི་མཚན་ཉིད་
ཀྱིས་གྲུབ་པར་གསུངས་པའི་དགོངས་པ་ཡང་བདེ་བླག་ཏུ་རྟོགས་པར་འགྱུར་་
བས། དེའི་དགོངས་གཞི་སོགས་གང་ཡིན་ནི་མ་ཞུས་སོ། །གཉིས་པ་ནི། ངོ་བོ་
( ༡༣༠) ཉིད་མེད་པའི་དགོངས་པ་བཤད་པ་དང་། ལྷག་མ་བཞིའི་དགོངས་པ་
དང་། དེ་ལྟར་གཏན་ལ་ཕབ་པའི་དགོས་པའོ། །དང་པོ་ལ། ངོ་བོ་ཉིད་མེད་
པའི་དགོངས་གཞི་ངོས་བཟུང་བ་དང་། ངོ་བོ་ཉིད་མེད་པའི་སྒྲས་སྟོན་པའི་རྒྱུ་
མཚན་དཔེ་དང་བཅས་པའོ། །དང་པོ་ནི། མཚན་ཉིད་ངོ་བོ་ཉིད་མེད་པ་དང་།
སྐྱེ་བ་ངོ་བོ་ཉིད་མེད་པ་དང་། དོན་དམ་པ་ངོ་བོ་ཉིད་མེད་པ་གསུམ་ལ་
དགོངས་ནས། ཆོས་ཐམས་ཅད་ངོ་བོ་ཉིད་མེད་པའོ། །ཞེས་གསུངས་སོ། །
གསུམ་པོ་དེ་གང་ཡིན་ཞེ་ན། ཀུན་བརྟགས་དང་། གཞན་དབང་དང་། ཡོངས་
གྲུབ་བོ། །གཉིས་པ་ནི། ཀུན་བརྟགས་ལ་མཚན་ཉིད་ངོ་བོ་ཉིད་མེད་པ་ཞེས་
སྟོན་པའི་རྒྱུ་མཚན་ནི། མིང་དང་བརྡས་རྣམ་པར་བཞག་པ་ཙམ་ཡིན་གྱི་རང་
མཚན་དུ་མ་གྲུབ་པའི་ཕྱིར་རོ། །གཞན་དབང་སྐྱེ་བ་ངོ་བོ་ཉིད་མེད་པའི་སྒྲས་
སྟོན་པའི་རྒྱུ་མཚན་ནི། རྐྱེན་གཞན་གྱི་དབང་གིས་བྱུང་བ་ཡིན་གྱི།
བདག་
ལས་སྐྱེ་བའི་ངོ་བོ་ཉིད་མེད་པའི་ཕྱིར་རོ། །དོན་དམ་པ་ངོ་བོ་ཉིད་མེད་པ་ནི།
གཞན་དབང་ལ་བཤད་པ་དང་། ཡོངས་གྲུབ་ལ་བཤད་པ་གཉིས་སོ། །དང་པོ་
ནི། གང་ཞིག་རྟོགས་ན་སྒྲིབ་པ་ལས་གྲོལ་བར་འགྱུར་བའི་དམིགས་པ་དེ་ལ་
རྣམ་པར་དག་པའི་དམིགས་པ་ཡིན་པས་ན་དོན་དམ་པ་ཞེས་རྣམ་དག་གི་་་་་་
-21-

རྒྱལ་ཚབ་རྗེའི་གསུང་འབུམ།
དམིགས་པ་ལ་དོན་དམ་དུ་གསུངས་པ་དེར་གཞན་དབང་མ་གྲུབ་པས་ན།
གཞན་དབང་ལ་ཡང་དོན་དམ་པ་ངོ་བོ་ཉིད་མེད་པ་ཞེས་བྱ་སྟེ། དེ་ལ་
དམིགས་ན་ཀུན་ནས་ཉོན་མོངས་པ་འཕེལ་བར་འགྱུར་བའི་ཕྱིར། རྣམ་གྲངས་
པའི་ཀུན་རྫོབ་ཀྱང་ཡིན་ནོ། །ཡོངས་གྲུབ་ནི་དོན་དམ་ཡིན་ལ།
དངོས་པོར་
མེད་པས་ན། དོན་དམ་པར་ངོ་བོ་ཉིད་མེད་པ་ཞེས་བྱའོ། །དཔེར་ན་ནམ་
མཁའི་མེ་ཏོག་( ༡༤ན) དངོས་པོར་མེད་པ་ལྟར། ཀུན་བརྟགས་ཀྱང་ངོ་། །
གཞན་དབང་ནི་སྒྱུ་མ་ལྟ་བུ་སྟེ། གཉིས་སྣང་གི་ཤེས་པ་ལ། ཡུལ་ཕྱི་རོལ་ཏུ་
ཆད་པ་ལྟར་སྣང་ཡང་། ཕྱི་རོལ་ཏུ་མ་གྲུབ་པས་སྒྱུ་མ་ལྟ་བུ་ཡིན་གྱི།
སྣང་དང་བདེན་སྟོང་ཚོགས་པའི་སྒྱུ་མ་ལྟ་བུ་ནི་མིན་ནོ།
བདེན་
།ཡོངས་གྲུབ་ནི་
ཐོགས་བཅས་ཀྱི་གཟུགས་བཀག་པའི་ནམ་མཁའི་དཔེས་གསུངས་སོ། །གཉིས་
པ་ནི། ཀུན་བརྟགས་ངོ་བོ་ཉིད་མེད་པའི་ཕྱིར། ངོ་བོ་ཉིད་ཀྱིས་མ་སྐྱེས་པ་ཞེས་
སོགས་སྦྱར་རོ། །གཞན་དབང་ལ་བདག་སྐྱེའི་ངོ་བོར་མ་སྐྱེས་པ་ཞེས་སོགས་
སྦྱར་རོ།
།འདིས་ནི་ཤེར་ཕྱིན་གྱི་མདོར་ངོ་བོ་ཉིད་མེད་པར་གསུངས་པ་ནི།
ཀུན་བརྟགས་དང་། གཞན་དབང་ལ་དགོངས་ཀྱི་ཡོངས་གྲུབ་བདེན་དངོས་སུ་
གྲུབ་པ་སློབ་དཔོན་ཐོགས་མེད་ཀྱི་བཞེད་པ་ཡིན་ནོ། །ཞེས་པའི་དོན་རྟོགས་
ཀྱང་བསལ་བ་ཡིནན་ཏེ། ངོ་བོ་ཉིད་གསུམ་ག་དགོངས་གཞིར་གསུངས་པའི་
ཕྱིར་དང་། གཞན་དབང་དང་ཡོངས་གྲུབ་གཉིས་ཀ་རང་གི་མཚན་ཉིད་ཀྱིས་
གྲུབ་པར་གསུངས་པའི་ཕྱིར་རོ། །གསུམ་པ་ནི། བྱིས་པ་རྣམས་གཞན་དབང་
དང་། བདག་གཉིས་ཀྱིས་དབེན་པར་གྱུར་པའི་ཡོངས་གྲུབ་ཀྱི་གཞི་ལ། རྟོག་
པས་ཇི་ལྟར་བརྟགས་པ་ལྟར་གྱི། ཀུན་བརྟགས་པའི་ངོ་བོ་ཉིད་དུ།
པར་མངོན་པར་ཞེན་པས། འཁོར་བར་འཁོར་བར་འགྱུར་རོ། །འཁོར་བ་ལས་
གྲོལ་བའི་ཕྱིར་དུ། དང་པོར་གཞན་དབང་སྐྱེ་བ་ངོ་བོ་ཉིད་མེད་པ་བསྟན་ནས།
སྲིད་པ་ལས་ཡིད་འབྱུང་བར་བྱེད། དེ་ལས་ཀུན་བརྟགས་མཚན་ཉིད་ངོ་བོ་
བདེན་
22-

རྩ་བ་ཤེས་རབ་ཀྱི་དཀའ་གནས་ཆེན་པོ་བརྒྱད་ཀྱི་བཤད་པ།
ཉིད་མེད་པ་དང་། ཡོངས་གྲུབ་དོན་དམ་ངོ་བོ་ཉིད་( ༡༤བ) མེད་པས་བསྟན་
ནས། སྲིད་པ་ལས་གྲོལ་བར་བྱེད་དོ། །གང་ཟག་གི་བདག་མེད་རྟོགས་པའི་
ལམ་དང་། འབྲས་བུ་རྣམ་གྲོལ་ཐེག་པ་གསུམ་ག་ཁྱད་པར་མེད་པ་ལ་
དགོངས་ནས་ཐེག་པ་གཅིག་ཏུ་གསུངས་པ་ཡིན་གྱི། མཐར་ཐུག་ཐེག་པ་ཆེན་
པོ་ཁོ་ནར་ངེས་པ་ནི་མིན་ཏེ། རང་བཞིན་གྱིས་དབང་པོ་རྣོ་འབྲིང་རྟུལ་གསུམ་
སོ་སོར་ངེས་པས། ཞི་བ་བགྲོད་པ་གཅིག་པུ་པའི་ཉན་ཐོས་ནི།
ནམ་ཡང་
འཚང་རྒྱ་བ་མི་སྲིད་པའི་ཕྱིར་རོ། །གསུམ་པ་ལན་གྱི་དོན་ཞུས་པ་ནི། བྱང་
ཆུབ་སེམས་དཔའ་དོན་དམ་ཡང་དག་འཕགས་ཀྱིས། སྟོན་པས་གསུངས་པའི་
ངོ་བོ་ཉིད་མེད་པའི་དོན་ཅི་ལྟར་ཁོང་དུ་ཆུད་ཅེས་གསུངས་ཏེ། གཟུགས་ནས་
རྣམ་མཁྱེན་གྱི་བར་གྱི་ཆོས་ཐམས་ཅད་ལ་རྟོགས་པས་ངོ་བོ་ཉིད་དང་།
རྣམ་མཁྱན་གྱ་
ཁྱད་
པར་དུ་བརྟགས་པ་དེ་དག་ནི་ཀུན་བརྟགས་ཡིན་ལ། དེ་ལྟར་འདོགས་པའི་
གཞི་གཉིས་སྣང་གི་ཤེས་པ་གཞན་དབང་དང་། དེ་བདག་གཉིས་ཀྱིས་སྟོང་པ།
ཡོངས་གྲུབ་ཏུ་གསུངས་པར་དགོངས་སོ། །དེ་ལྟར་ན། རང་གི་མཚན་ཉིད་
ཀྱིས་གྲུབ་པར་གསུངས་པ་རྣམས་ནི། གཞན་དབང་དང་། ཡོངས་གྲུབ་ཡིན་ལ།
རང་གི་མཚན་ཉིད་ཀྱིས་མ་གྲུབ་པ་ནི་ཀུན་བརྟགས་ཡིན་ཞིང་། གཞན་དབང་
དང་ཡོངས་གྲུབ་གཉིས་ཀྱངང་། རྣམ་གྲངས་ཀྱི་ངོ་བོ་ཉིད་མེད་པའི་དགོངས་
གཞིར་གསུངས་པས། ངོ་བོ་ཉིད་ཡོད་མེད་ཀྱི་ཚུལ། མདོ་ཐམས་ཅད་ལ་དེ་
ལྟར་ཤེས་པར་བྱའོ། །བཞི་པ་ནི། དྲང་སྲོང་སྨྲ་བ་རི་དྭགས་ཀྱི་ནགས་སུ་ཉན་
ཐོས་ཀྱི་ཐེག་པ་ལ་ཡང་དག་པར་ཞུགས་པ་རྣམས་ལ། ཀུན་བརྟགས་རང་གི་
མཚན་ཉིད་ཀྱིས་གྲུབ་པའི་སྒོ་ནས་གསུངས་པ་ཡང་། སྒྲ་ཇི་བཞིན་པ་མིན་ལ།
བར་དུ་ཆོས་ཐམས་ཅད་ངོ་བོ་ཉིད་མེད་པར་གསུངས་( ༡༥ན)པ་ཡང་སྒྲ་ཇི་་་་་
བཞིན་པ་མིན་ནོ། །འོ་ན་གང་ཡིན་ཞེ་ན། མདོ་དགོངས་འགྲེལ་འདིར། ཐེག་
པ་ཐམས་ཅད་ལ་ཡང་དག་པར་ཞུགས་པ་རྣམས་ལ། ཀུན་བརྟགས་རང་གི་
-23-

རྒྱལ་ཚབ་རྗེའི་གསུང་འབུམ།
མཚན་ཉིད་ཀྱིས་མ་གྲུབ་ཅིང་། གཞན་དབང་དང་། ཡོངས་གྲུབ་རང་གི་
མཚན་ཉིད་ཀྱིས་གྲུབ་བོ་ཞེས་ཡོད་པ་དང་། མེད་པའི་དགོངས་པ་ལེགས་པར་
ཕྱེ་ནས་བསྟན་པ་ལེགས་པར་རྣམ་པར་ཕྱེ་བ་དང་ལྡན་པའི་ཆོས་ཀྱི་འཁོར་ལོ་་
འདི་ངེས་པའི་དོན་ནོ་ཞེས་བྱས་སོ། །དེས་ན་ཁ་ཅིག་དེ་བཞིན་གཤེགས་
པའི་སྙིང་པོ་རྟག་བརྟན་སོགས་སུ་གསུངས་པའི་མདོ་ཁོ་ན་ཐ་མ་ངེས་དོན་དུ་་
གསུངས་པ་འདི་ཡི་མཚན་གཞིར་གསུངས་པ་དང་། གང་དག་ཤེར་ཕྱིན་གྱི་
མདོ་རྣམས་འདིའི་མཚན་གཞིར་འཛིན་པ་ནི། དྲིས་ལན་གྱི་དོན་བྱས་པར་མ་
རྟོགས་པའི་མུན་སྤྲུལ་འབའ་ཞིག་གོ །དེས་ན་མདོ་འདི་དང་མཐུན་པར་ཡོད་
མེད་འབྱེད་ཚུལ་རྣམས་ངེས་པའི་དོན་ཏོ། །
གཉིས་པ་དབུ་མ་རྣམས་ཀྱིས་གང་ལ་བརྟེན་ནས་འབྱེད་པའི་ཚུལ་ནི། བློ་
གྲོས་མི་ཟད་པའི་མདོའི་རྗེས་སུ་འབྲངས་པ་ཡིན་ཏེ།
དེ་ལ་དྲང་ངེས་ཀྱི་སྒྲ་
བཤད་པ་དང་། དབྱེ་བ་དང་། མཚན་ཉིད་དོ། །དང་པོ་ནི། དོན་གཞན་དུ་
དྲང་དགོས་པ་དང་། དོན་དེར་ངེས་པ་དྲང་ངེས་ཀྱི་དོན་ཡིན་གྱི། གདུལ་བྱ་
དྲང་བའི་ཕྱིར་དུ་གསུངས་པ་ཙམ་ལ་མི་བྱ་སྟེ། ངེས་དོན་ཡང་དྲང་དོན་དུ་
འགྱུར་བས་སོ། །དཔེར་ན་གཟུགས་སྐྱེའོ་ཞེས་བསྟན་པའི་ཚེ། གཟུགས་ཀྱི་དེ་
ཁོ་ན་ཉིད་ཀྱི་དོན་དེ་ཁོ་ནར་མ་ཟད་ཀྱི། ད་དུང་གོང་དུ་དྲང་དུ་ཡོད་པའོ། །
གཟུགས་རང་བཞིན་མེད་པར་བསྟན་པ་ན། གཟུགས་ཀྱི་དེ་ཁོ་ན་ཉིད་ཀྱི་དོན་
དེར་ངེས་ཀྱི་གོང་ན་གཞན་མེད་པས་ངེས་པའི་དོན་ཏོ། །གཞན་དུ་དྲང་དགོས་
པའི་དོན་དང་། དེར་ངེས་པའི་དོན་ལ་དྲང་ངེས་སུ་བྱས་པའི་ཚེ་བརྗོད་བྱ་
( ༡༥༠)ཀུན་རྫོབ་དང་དོན་དམ་པའི་བདེན་པ་གཉིས་ཀྱང་དྲང་ངེས་སུ་འགྱུར་
རོ། །དོན་གཞན་དུ་དྲང་དགོས་པ་དང་། དོན་གཞན་དུ་དྲང་མི་དགོས་པ་ལ་
དྲང་ངེས་སུ་བྱས་པའི་ཚེ། རྗོད་བྱེད་ལ་དྲང་ངེས་སུ་དབྱེའོ། །གཉིས་པ་ལ།
མཚན་ཉིད་ཀྱི་དབང་དུ་བྱས་ནས་གསུངས་པ་དང་། མཚན་གཞིའི་དབང་དུ་
-24-

རྩ་བ་ཤེས་རབ་ཀྱི་དཀའ་གནས་ཆེན་པོ་བརྒྱད་ཀྱི་བཤད་པ།
བྱས་ནས་གསུངས་པའོ། །དང་པོ་ལ། གདུལ་བྱའི་དབང་དུ་བྱས་ནས་ལམ་ལ་
འཇུག་པའི་ཕྱིར་ཏུ་གསུངས་པ་ནི། དྲང་བའི་དོན་དང་། འབྲས་བུ་ལ་འཇུག་
པའི་ཕྱིར་ཏུ་གསུངས་པ་ནི། ངེས་པའི་དོན་ཏོ། །ལམ་ནི་རང་བཞིན་མེད་
རྟོགས་ཀྱི་ཤེས་རབ་ཡིན་ལ། དེ་ལ་འཇུག་པའི་ཐབས་ནི། མི་རྟག་པར་སྟོན་པ་
སོགས་སོ། །འབྲས་བུ་ནི་མྱ་ངན་ལས་འདས་པ་ཡིན་ལ། དེ་ལ་འཇུག་པའི་
ཐབས་ནི། རང་བཞིན་མེད་རྟོགས་སོ། །བརྗོད་བྱའི་དབང་དུ་བྱས་པ་ནི། ཀུན་
རྫོབ་སྟོན་པ་ནི་དྲང་བའི་དོན་དང་། དོན་དམ་སྟོན་པ་ནི་ངེས་པའི་དོན་ཏོ། །
དེ་ཡང་ཀུན་རྫོབ་ཀྱི་རང་ལྡོག་སྒྱུ་མ་ལྟ་བུ་སྟོན་པ་ངེས་དོན་ཡིན་ཞིང་།
གཞི་
ལྡོག་སེམས་ཅན་སོགས་སྟོན་པ་ལ་བྱའོ། །གཉིས་པ་ནི། སེམས་ཅན་དང་གང་
ཟག་སོགས་བསྟན་པ་དང་། སྟོང་ཉིད་དང་མཚན་མ་མེད་པ་སོགས་བསྟན་པ་
རྣམས་སོ། །གསུམ་པ་ནི། དོན་དམ་པའི་བདེན་པ་དངོས་སུ་སྟོན་པ་དང་།
ཚད་མ་དང་ལྡན་པ་གཉིས་ཚོགས་ངེས་པའི་དོན་དང་། དེ་ལས་གཞན་པ་དྲང་
བའི་དོན་ཏོ། །སྔར་བཤད་པའི་དགོངས་འགྲེལ་གྱི་མདོ། སློབ་དཔོན་ཟླ་བ་
གྲགས་པ་དྲང་དོན་འབའ་ཞིག་ཏུ་འགྲེལ་ཞིང་། སློབ་དཔོན་ལེགས་ལྡན་
འབྱེད་ནི། གཞན་དབང་རང་མཚན་པ་ཡོད་པར་གསུངས་པ་སྒྲ་ཇི་བཞིན་
པར་འཆད་ལ། སློབ་དཔོན་ཀ་མ་ལ་ཤཱི་( ༡༦ན) ལ་ནི། ངོ་བོ་ཉིད་མེད་པའི་
དགོངས་པ་གཏན་ལ་ཕབ་པའི་སྒོ་ནས་ཤེར་ཕྱིན་གྱི་མདོར།
ངོ་བོ་ཉིད་མེད་
པར་གསུངས་པ་ངེས་པའི་དོན་དུ་མདོ་འདིས་སྒྲུབ་ཅིང་། དེའི་གཞུང་
འཛུགས་པ་ཡིན་ནོ་ཞེས་འཆད་དོ། །སྔར་བཤད་པ་དེ་རྣམས་ཀྱི་དགོས་པ་ནི།
སྟོང་པ་རྟེན་འབྱུང་གི་དོན་དུ་རྟོགས་ནས། རང་བཞིན་རྡུལ་ཙམ་ཡང་མེད་
པར་རྟོགས་པའི་ཤེས་རབ་ཀྱིས་མཚན་འཛིན་གྱི་དམིགས་གཏད་ཐམས་ཅད་་་
བཤིག་པ་དང་། བྱ་བྱེད་ཐམས་ཅད་དེ་ཁོ་ན་ལ་འཐད་པའི་གཉིས་ཚོགས་ལ་
མཁས་པར་བྱའོ། །སྟོང་པ་རྟེན་འབྱུང་གི་དོན་ཞེས་པ་མིང་དོན་དུ་མི་འཐད་
-25-

རྒྱལ་ཚབ་རྗེའི་གསུང་འབུམ།
དེ། སྟོང་པ་མ་རྟོགས་པར་རྟེན་འབྱུང་མི་རྟོགས་པར་འགྱུར་བའི་ཕྱིར་ཡུལ་
ཡུལ་ཅན་གྱི་དོན་ཡང་མ་ཡིན་ཏེ། རྟེན་འབྱུང་དེའི་ཡུལ་ཅན་དུ་མི་རུང་བའི་
ཕྱིར། བརྗོད་བྱ་རྗོད་བྱེད་ཀྱི་དོན་ཡང་མ་ཡིན་ཏེ། རྟེན་འབྱུང་དེའི་རྗོད་བྱེད་
མ་ཡིན་པའི་ཕྱིར། དངོས་ཤུགས་ཀྱི་དོན་དུ་ཡང་མི་རུང་སྟེ།
རྟེན་འབྱུང་
དངོས་སུ་རྟོགས་པས་སྟོང་པ་ཤུགས་ལ་རྟོགས་མི་ནུས་པའི་ཕྱིར། རྣམ་བཅད་
ཡོངས་གཅོད་ཀྱི་དོན་ཡང་མ་ཡིན་ཏེ། རྟེན་འབྱུང་ཡོངས་སུ་བཅད་ཀྱང་སྟོང་
པ་རྣམ་པར་བཅད་མི་ནུས་པའི་ཕྱིར་རོ། །དེས་ན་སྟོང་པ་རྟེན་འབྱུང་གི་དོན་
ཞེས་པའི་ཚིག་བརྗོད་བྱས་དབེན་པ་ཡིན་ནམ་ཞེ་ན། ལྟ་བ་མ་གོ་བའི་གོང་གི་
གང་ཟག་ལ་ལྟོས་ནས་སྟོང་པ་རྟེན་འབྱུང་གི་དོན་དུ་ཁོ་བོ་ཅག་མི་སྨྲའི། རང་
བཞིན་རྡུལ་ཙམ་ཡང་མེད་པར་རྟོགས་པའི་ཤེས་རབ་སྐྱེས་པ་ན། ཆོས་རྣམས་
ཀྱི་ཡོད་པ་རང་ངོས་ནས་ཅུང་ཟད་ཀྱང་བཞག་ཏུ་མེད་པར་རྟོགས་ཤིང་།
གཞན་ལ་ལྟོས་པའི་ཡོད་པ་ཁོ་ན་མཐོང་བ་ལ་ལྟོས་པ་ཞེས་པའི་སྒྲའི་དོན་
དངོས་སུ་ངེས་པ་ན། རང་ངོས་ནས་མེད་( ༡༦༠) པའི་སྟོང་པ་ཤུགས་ལ་ངེས་
ཤིང་། སྟོང་པ་དངོས་སུ་ངེས་པའི་བློ་དེ་མ་ཐག་འདྲེན་པར་བྱེད་པ་ལ། སྟོང་
པ་རྟེན་འབྱུང་གི་དོན་དུ་གསུངས་པ་ཡིན་ནོ། །འདི་དག་གི་དོན་རྒྱས་པར་
ལམ་གྱི་རིམ་པར་གསུངས་ཟིན་པས་བརྗེད་བྱང་དུ་མ་བྲིས་སོ།
།དགེ་བའི་
བཤེས་གཉེན་གྱི་གསུང་གི་གདམས་པ་རྣམས་མི་ཉམས་པའི་ཕྱིར་ཏུ། ཐེག་པ་
མཆོག་གི་བརྟུལ་ཞུགས་ལ་གནས་པའི་དགེ་སློང་དར་མ་རིན་ཆེན་གྱིས་བརྗེད་
བྱང་དུ་བྲིས་པའོ། །འ